title: 7 d. Komisijos direktyva 2005/51/EB iš dalies keičianti Europos Parlamento ir Tarybos direktyvos 2004/17/EB XX priedą ir Direktyvos 2004/18/EB VIII priedą dėl viešųjų pirkimų   (Tekstas svarbus EEE)

text:
1.10.2005

               LT

               Europos Sąjungos oficialusis leidinys

               L 257/127

         KOMISIJOS DIREKTYVA 2005/51/EB
   2005 m. rugsėjo 7 d.
   iš dalies keičianti Europos Parlamento ir Tarybos direktyvos 2004/17/EB XX priedą ir Direktyvos 2004/18/EB VIII priedą dėl viešųjų pirkimų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. kovo 31 d. Europos Parlamento ir Tarybos direktyvą 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (1), ypač į jos 70 straipsnio b punktą,
   atsižvelgdama į 2004 m. kovo 31 d. Europos Parlamento ir Tarybos direktyvą 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (2), ypač į jos 79 straipsnio b punktą,
   kadangi:

               (1)

               Direktyvos 2004/17/EB XX priede nustatyta, kad perkantieji subjektai minėtos direktyvos 41, 42, 43 ir 63 straipsniuose nurodytus skelbimus Europos Bendrijų oficialiųjų leidinių biurui turėtų siųsti tokiu formatu, kurio reikalaujama 2001 m. rugsėjo 13 d. Komisijos direktyvoje 2001/78/EB, iš dalies keičiančioje Tarybos direktyvos 93/36/EEB IV priedą, Tarybos direktyvos 93/37/EEB IV, V ir VI priedus, Tarybos direktyvos 92/50/EEB su pakeitimais, padarytais Direktyva 97/52/EB, III ir IV priedus ir Tarybos direktyvos 93/38/EEB su pakeitimais, padarytais Direktyva 98/4/EB, XII–XV, XVII ir XVIII priedus (direktyva dėl standartinių formų naudojimo skelbiant pranešimus apie viešojo pirkimo sutartis) (3). Direktyvos 2004/18/EB VIII priede taip pat nustatyta, kad perkančiosios organizacijos minėtos direktyvos 35, 58, 64 ir 69 straipsniuose nurodytus skelbimus Europos Bendrijų oficialiųjų leidinių biurui turėtų siųsti Direktyvoje 2001/78/EB reikalaujamu formatu.

               (2)

               Direktyvoje 2001/78/EB pateiktose standartinėse formose nevisiškai atsižvelgiama į Direktyvose 2004/17/EB ir 2004/18/EB reikalaujamą informaciją, todėl įgyvendinimo priemonėse bus nustatytos naujos formos. Dėl to Direktyvos 2004/17/EB XX priede ir Direktyvos 2004/18/EB VIII priede esanti nuoroda į Direktyvą 2001/78/EB nebegalioja.

               (3)

               Todėl Direktyvos 2004/17/EB ir 2004/18/EB turėtų būti atitinkamai iš dalies pakeistos.

               (4)

               Šioje direktyvoje numatytos priemonės atitinka Viešųjų pirkimų patariamojo komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2004/17/EB XX priedo 1 punkto a papunkčio pirmas sakinys pakeičiamas taip:

      „Perkantieji subjektai privalo siųsti Europos Bendrijų oficialiųjų leidinių biurui 41, 42, 43 ir 63 straipsniuose nurodytus skelbimus tokiu formatu, koks nustatytas pagal 68 straipsnio 2 dalį Komisijos priimtinose įgyvendinimo priemonėse.“

   2 straipsnis
   Direktyvos 2004/18/EB VIII priedo 1 punkto a papunkčio pirmas sakinys pakeičiamas taip:

      „Perkančiosios organizacijos privalo siųsti Europos Bendrijų oficialiųjų leidinių biurui 35, 58, 64 ir 69 straipsniuose nurodytus skelbimus tokiu formatu, koks nustatytas pagal 77 straipsnio 2 dalį Komisijos priimtinose įgyvendinimo priemonėse.“

   3 straipsnis
   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2006 m. sausio 31 d., įgyvendina šią direktyvą. Apie tai jos nedelsdamos praneša Komisijai.
   Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2005 m. rugsėjo 7 d.

            Komisijos vardu

         Charlie McCREEVY

            Komisijos narys

      (1)  OL L 134, 2004 4 30, p. 1. Direktyva su pakeitimais, padarytais Komisijos reglamentu (EB) Nr. 1874/2004 (OL L 326, 2004 10 29, p. 17).

      (2)  OL L 134, 2004 4 30, p. 114. Direktyva su pakeitimais, padarytais Reglamentu (EB) Nr. 1874/2004.

      (3)  OL L 285, 2001 10 29, p. 1.


title: 1976 m. lapkričio 4 d. Tarybos direktyva dėl valstybių narių įstatymų, susijusių su elektros energijos skaitikliais, suderinimo

text:
Svarbus teisinis pranešimas

|

31976L0891

Oficialusis leidinys L 336 , 04/12/1976 p. 0030 - 0048 specialusis leidimas suomių kalba: skyrius 13 tomas 5 p. 0232  specialusis leidimas graikų k.: skyrius 13 tomas 4 p. 0226  specialusis leidimas švedų kalba: skyrius 13 tomas 5 p. 0232  specialusis leidimas ispanų kalba: skyrius 13 tomas 5 p. 0240  specialusis leidimas portugalų kalba skyrius 13 tomas 5 p. 0240

		Tarybos direktyva1976 m. lapkričio 4 d.dėl valstybių narių įstatymų, susijusių su elektros energijos skaitikliais, suderinimo(76/891/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi valstybėse narėse ir elektros skaitiklių konstrukcija, ir jų bandymo metodai griežtai ir skirtingai reglamentuojami įvairiose valstybėse narėse, todėl trukdo prekybą šiais skaitikliais; kadangi todėl yra būtina suderinti šiuos reglamentus;kadangi 1971 m. liepos 26 d. Tarybos direktyva 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo [3] su paskutiniais pakeitimais, padarytais Direktyva 72/427/EEB [4], nustatė EEB modelio patvirtinimą ar EEB pirminę patikrą; kadangi būtina nustatyti elektros skaitiklių konstrukcijos ir veikimo techninius reikalavimus,PRIĖMĖ ŠIĄ DIREKTYVĄ:1 straipsnisŠi direktyva taikoma naujiems tiesiogiai prijungiamiems vientarifiams arba daugiatarifiams indukciniams skaitikliams, skirtiems 50 Hz dažnio vienfazės ar daugiafazės srovės aktyviajai energijai matuoti.2 straipsnisElektros skaitikliai, kuriems gali būti suteikti EEB žymenys ir ženklai, aprašyti šios direktyvos priede.Jiems taikomas EEB modelio patvirtinimas ir jie yra pateikiami EEB pirminei patikrai.3 straipsnisValstybės narės negali atsisakyti, drausti ar riboti pateikti į rinką arba pradėti naudoti elektros skaitiklius, jeigu ant jų yra EEB modelio patvirtinimo ženklas ir EEB pirminės patikros žymuo.Valstybės narės, taikančios pirminei patikrai mažesnes už šioje direktyvoje nustatytas didžiausios leidžiamosios paklaidos ribas, gali ir toliau jas taikyti penkerius su puse metų nuo pranešimo apie šią direktyvą.Atsižvelgiant į šiame su išlygomis laikotarpyje įgytą patirtį ir tarptautinių įstaigų gautus rezultatus, prieš pasibaigiant šiam penkerių su puse metų laikotarpiui bus imamasi atitinkamų priemonių pagal Direktyvos 71/316/EEB 19 straipsnyje nurodytą tvarką.4 straipsnis1. Valstybės narės priima įstatymus ir kitus teisės aktus, kurie, įsigalioję per 18 mėnesių nuo pranešimo apie šią direktyvą, ją įgyvendina, ir apie tai nedelsdamos praneša Komisijai.2. Valstybės narės užtikrina, kad šios direktyvos taikymo srityje priimtų nacionalinės teisės aktų pagrindinių nuostatų tekstai būtų pateikti Komisijai.5 straipsnisŠi direktyva skirta valstybėms narėms.Priimta Briuselyje, 1976 m. lapkričio 4 d.Tarybos varduPirmininkasTH. E. Westerterp[1] OL C 23, 1974 3 8, p. 51.[2] OL C 101, 1973 11 23, p. 6.[3] OL L 202, 1971 9 6, p. 1.[4] OL L 291, 1972 12 28, p. 156.--------------------------------------------------PRIEDAS1 SKYRIUS. APIBRĖŽIMAI1. Kai kurių šiame priede vartojamų terminų apibrėžimai1.1. Paveikusis dydis ar veiksnysBet kuris nematuojamas dydis ar veiksnys, galintis pakeisti matavimo rezultatą.1.2. Paveikiojo dydžio sukeltas paklaidos kaitumasSkirtumas tarp skaitiklio paklaidų, kada vienas paveikusis dydis paeiliui įgyja dvi nurodytas vertes.1.3. Pamatinė paveikiojo dydžio vertėŠio dydžio vertė, kuria remiantis nustatomos tam tikros skaitiklio charakteristikos.1.4. Pagrindinė srovė (Ib)Srovės stipris, kuriam esant nustatomos tam tikrų skaitiklio charakteristikų vertės.1.5. Maksimalioji srovė (Imax)Maksimalusis srovės stipris, kuriam esant skaitiklis dar atitinka šios direktyvos reikalavimus.1.6. Iškreipių faktoriusNesinusinio dydžio harmonikų, aukštesnių už pirmąją harmoniką, bendros efektinės vertės ir nesinusinio dydžio efektinės vertės dalmuo. Iškreipių faktorius paprastai išreiškiamas procentais.1.7. Pagrindinis sukimosi greitisVardinis rotoriaus sukimosi greitis, išreikštas sūkiais per minutę, skaitikliui veikiant norminėmis matavimo sąlygomis, ir kai per jį teka pagrindinė srovė bei galios faktorius yra lygus vienetui.1.8. Pagrindinis sukimo momentasVardinė rotorių veikiančio sukimo momento vertė, kuriai esant rotorius nesisuka, kai skaitiklis veikia norminėmis matavimo sąlygomis, per jį teka pagrindinė srovė ir galios faktorius lygus vienetui.1.9. ModelisApibrėžimas, vartojamas visiems to paties gamintojo pagamintiems vientarifiams arba daugiatarifiams skaitikliams apibūdinti, kuriuos atitinka:- panašios metrologinės savybės,- šias savybes lemiančių konstrukcinių dalių vienodumas,- esant pagrindinėms srovėms vienodas srovės ričių ampervijų skaičius, o esant atskaitinėms įtampoms vienodas įtampos ričių vijų, tenkančių vienam voltui, skaičius,- vienodas maksimaliosios ir pagrindinės srovės santykis.Modelis gali apimti skaitiklius su skirtingomis pagrindinės srovės ir atskaitinėms įtampos vertėmis.Pastabosa) šiuos skaitiklius gamintojas pažymi viena ar keliomis raidžių ar skaičių grupėmis arba raidžių ir skaičių deriniu. Kiekvienas modelis gali turėti tik vieną žymenį;b) modelio patvirtinimo bandymuose modelį atstovauja trys skaitikliai, kurių charakteristikas (pagrindinę srovę ir atskaitinę įtampą) parenka atitinkama metrologijos tarnyba iš gamintojo siūlomų lentelių (6.1.1. punktas);c) to paties modelio specialaus gaminio atveju, srovės ritės vijų skaičiaus ir pagrindinės srovės sandauga gali skirtis nuo modelį atstovaujančių skaitiklių atitinkamos sandaugos. Siekiant gauti sveikąjį vijų skaičių, pasirenkama gretima didesnė ar mažesnė artimiausia sandaugos vertė.Tik dėl šios priežasties įtampos ritės vijų skaičius, tenkantis vienam voltui, gali skirtis ne daugiau kaip 20 % nuo atitinkamo modelį atstovaujančių skaitiklių skaičiaus;d) visų to paties modelio skaitiklių rotoriaus sukimosi didžiausio ir mažiausio pagrindinių greičių dalmuo negali viršyti 1,5.II SKYRIUS. TECHNINĖS CHARAKTERISTIKOS2. MECHANINĖS CHARAKTERISTIKOS2.1. Bendrieji dalykaiSkaitikliai projektuojami ir gaminami tokiu būdu, kad juos naudojant įprastu būdu ir įprastomis sąlygomis būtų išvengta bet kokio pavojaus, ypač kad būtų užtikrinta:- asmenų sauga nuo elektros smūgio,- asmenų sauga nuo pernelyg aukštos temperatūros poveikio,- priešgaisrinė sauga.Turi būti veiksmingai apsaugotos visos dalys, kurias normaliomis naudojimo sąlygomis gali paveikti korozija. Esant normalioms naudojimo sąlygoms, nė vienas apsauginis gaubtas neturėtų būti pažeidžiamas elgiantis su juo įprastu būdu ar jį veikiant atmosferai.Skaitiklis turi būti pakankamai mechaniškai atsparus ir atlaikyti aukštą temperatūrą, kuri gali susidaryti esant normalioms naudojimo sąlygoms.Sudedamosios dalys turi būti patikimai pritvirtintos ir apsaugotos nuo atsipalaidavimo vežant ar eksploatuojant normaliomis sąlygomis.Elektrinės jungtys turi būti tokios, kad nenutruktų grandinės, įskaitant šioje direktyvoje nurodytas perkrovos sąlygas.Skaitiklio konstrukcija turi būti tokia, kad iki minimumo būtų sumažintas izoliacijos pramušimo tarp įtampingųjų dalių pavojus ir trumpasis jungimas tarp neizoliuotų laidžiųjų dalių, atsitiktinai atsipalaidavus ritei, atsisukus varžtams ir pan.2.2. KorpusasSkaitiklio korpusas praktiškai turi būti sandarus dulkėms ir turi būti galimybė jį užplombuoti arba spauduoti tokiu būdu, kad vidines skaitiklio dalis būtų galima pasiekti tiktai pažeidus plombą arba spaudą.Dangtis neturi nusiimti be kokios nors priemonės, pvz. įrankio, monetos ar pan.Korpusas turi būti taip sukonstruotas ir pritaikytas, kad deformuojantis poveikis, nesukeliantis liekamųjų deformacijų, neturėtų poveikio teisingam skaitiklio veikimui.Skaitikliai, skirti jungti prie tinklo, kurio įtampa žemės atžvilgiu yra didesnė kaip 250 V, ir kurių korpuse yra neuždengtų metalinių detalių, turi turėti apsauginio įžeminimo gnybtą.Skaitikliams, skirtiems tinklams su įtampa žemės atžvilgiu iki 250 V imtinai, ir kurių korpusas yra visiškai ar iš dalies pagamintas iš metalo, turi būti numatyta korpuso įžeminimo galimybė.2.3. LangeliaiJei skaitiklio gaubtas nepermatomas, skaitiklyje turi būti vienas ar keli langeliai, per kuriuos galima būtų skaityti skaičiavimo mechanizmo rodmenis ir stebėti rotoriaus judėjimą. Šie langeliai uždengiami permatomos medžiagos plokštelėmis, kurių negalima nuimti nepažeidus plombų.2.4. Gnybtai ir gnybtų plokštelėsGnybtai išdėstomi grupėmis vienoje ar keliose pakankamai mechaniškai atspariose gnybtų plokštelėse taip, kad prie jų būtų galima prijungti standžius laidus arba kabelius. Įtampos gnybtai turėtų būti nesunkiai atskiriami nuo srovės įėjimo gnybtų.Laidai prijungiami prie gnybtų būdu, užtikrinančiu pakankamą ir ilgalaikį kontaktą ir kad būtų išvengta atsipalaidavimo ar pernelyg didelio įkaitimo pavojaus.Kiaurymės, kurios izoliacinėje medžiagoje yra gnybtų kiaurymių tęsinys, turi būti pakankamų matmenų, kad į jas galima būtų nesunkiai įstatyti laidininką su izoliacija.PastabaGnybtų plokštelės medžiaga turi atitikti bandymų, atliekamų 135oC temperatūroje reikalavimus, nurodytus Tarptautinės standartizacijos organizacijos (ISO) Rekomendacijos R75 (1958) 6 skyriuje.2.5. Gnybtų dangtelisSkaitiklio gnybtai turi būti uždengiami atskiru gnybtų dangteliu, kuris plombuojamas nepriklausomai nuo skaitiklio gaubto. Skaitiklis sumontuojamas ant skydo taip, kad negalima būtų pasiekti gnybtų, nepažeidus gnybtų dangtelio plombų. Todėl gnybto dangtelis turi dengti gnybtų plokštelę, gnybtų varžtus, tvirtinančius prijungiamuosius laidus ir, esant būtinybei, pakankamą jungiamųjų laidų atkarpą bei jų izoliaciją.2.6. Skaičiavimo mechanizmasSkaičiavimo mechanizmai gali būti su būgniniais arba rodykliniais rodomaisiais įtaisais.Skaičiavimo mechanizmo vienetas turi būti kilovatvalandė.Būgniniuose skaičiavimo mechanizmuose matavimo vienetas turi būti nurodytas greta būgnelių grupės.Rodykliniuose skaičiavimo mechanizmuose apskritosios skalės (išskyrus skalę, rodančią mažiausią vertę) turi būti padalytos į 10 vienodų padalų, kurios pažymimos skaitmenimis nuo nulio iki devynių. Atskaitos vienetų skalė ženklinama padalomis 1d ≅ 1 kWh ir prie kiekvienos iš kitų skalių yra nurodomas kilovatvalandžių skaičius, atitinkantis tos skalės vieną padalą, pvz., 10, 100, 1000 ir 10000.Rodyklinių skaičiavimo mechanizmų skalė ar būgninių skaičiavimo mechanizmų būgnas, rodantys skaitomo vieneto 1/10 dalį, turi būti apvesti spalvotu kraštu arba nuspalvinti.Be to, apskritoji skalė ar tolygiai besisukantis būgnas, rodantis mažiausias vertes, turi būti padalytas į 100 vienodų padalų ar būti kitaip įrengtas, kad užtikrintų panašų rodmenų skaitymo tikslumą.Skaičiavimo mechanizmas turi gebėti fiksuoti energiją nuo nulio iki suvartojamos mažiausiai per 1500 valandų, esant maksimaliajai srovei, atskaitinei įtampai ir galios faktoriui, lygiam vienetui.Visos nuorodos ant skaičiavimo mechanizmo turi būti nenusitrinančios ir lengvai skaitomos.2.7. Rotoriaus sukimosi kryptis ir jo ženklinimasPriekinis rotoriaus kraštas, esantis arčiausiai stebėtojo, turi judėti iš kairės į dešinę žiūrint į skaitiklį iš priekio. Sukimosi kryptis pažymima aiškiai matoma ir nenusitrinančia strėle.Ant krašto arba ant krašto ir viršutinio disko paviršiaus turi būti pagrindinė žymė, kurios plotis yra nuo 1/20 iki 1/30 disko apskritimo ilgio, palengvinantis sūkių skaičiaus skaičiavimą.Diskas taip pat gali turėti žymes, leidžiančias atlikti stroboskopinius arba kitokius bandymus. Šios žymės neturi trukdyti naudoti pagrindinę žymę disko sūkiams fiksuoti fotoelektriniu būdu.3. ELEKTRINĖS CHARAKTERISTIKOS3.1. Galios nuostoliai3.1.1. Įtampos grandinėsNuostoliai kiekvienoje įtampos grandinėje, esant atskaitinei įtampai, atskaitiniam dažniui ir pamatinei temperatūrai, neturi viršyti 2 W ir 8 VA vienfaziuose skaitikliuose bei 2 W ir 10 VA daugiafaziuose skaitikliuose.3.1.2. Srovės grandinėsSkaitikliuose, kurių pagrindinė srovė yra mažesnė kaip 30 A, kiekvienos grandinės pilnutinė galia, esant pagrindinei srovei, atskaitiniam dažniui ir pamatinei temperatūrai, turi neviršyti 2,5 VA. Esant didesnei srovei turi neviršyti 5 VA.3.2. ĮkaitimasNormaliomis naudojimo sąlygomis, apvijos ir izoliacija neturi pasiekti temperatūros, galinčios sutrikdyti skaitiklio veikimą.Kai kiekviena srovės grandine teka maksimalioji srovė ir kiekviena įtampos grandinė (taip pat papildomos grandinės, kurios įjungiamos ilgesniems laiko tarpams, negu jų šiluminė laiko konstanta) yra sužadinama įtampa, 1,2 kartus didesnė už atskaitinę įtampą, skaitiklio įvairių dalių įkaitimas (Δt), esant ne aukštesnei kaip 40 oC aplinkos temperatūrai, neturi viršyti verčių, nurodytų toliau pateiktoje lentelėje.Skaitiklis bandomas dvi valandas vengiant skersvėjų ir tiesioginių saulės spindulių.Skaitiklio dalys | Δt išreikšta oC |Apvijos | 60 |Korpuso išorinis paviršius | 25 |Be to, po šio bandymo skaitiklis turi būti be gedimų ir atitikti 3.3.3 punkte nurodyto kintamosios įtampos bandymo reikalavimus.Apvijų temperatūra įvertinama varžos pokyčio metodu (žr. Tarptautinės elektrotechnikos komisijos (IEC) 28 publikaciją. "Tarptautinė atkaitinto vario specifikacija").Matuojant grandinės varžą skaitiklį maitinantys jungiamieji laidai turi būti mažiausiai 100 cm ilgio ir tokio skerspjūvio, kad srovės tankis būtų mažesnis kaip 4 A/mm2. Varžos pokytis turi būti matuojamas tiesiogiai prisijungiant prie gnybtų plokštelės.3.3. Dielektrinės savybėsNormaliomis naudojimo sąlygomis, t. y. įskaitant atmosferos poveikius ir skirtingas įtampas, kurios normaliomis naudojimo sąlygomis veikia skaitiklio laidininkus, skaitiklis ir jame įmontuoti papildomi įtaisai turi pasižymėti reikiamomis dielektrinėmis savybėmis.Taigi jie turi gebėti išlaikyti be gedimų 3.3.2 ir 3.3.3 punktuose aprašytus kontrolinius izoliacijos elektrinio atsparumo bandymus.Bandomas tiktai visiškai naujas skaitiklis su uždėtu gaubtu (išskyrus toliau nurodytus atvejus) ir gnybtų dangteliu bei gnybtų varžtais, nustatytais į padėtį, atitinkančią didžiausio skersmens laido įtvirtinimą gnybtuose.Šie bandymai atliekami vieną kartą kiekvienam skaitikliui, o bandymo tvarka turi atitikti tvarką, nurodytą Tarptautinės elektrotechnikos komisijos (IEC) 60 publikacijoje "Aukštosios įtampos bandymai (1962)".Pastaba:esant kitokiam skaitiklio gnybtų išdėstymui negu skaitiklyje, kuriam buvo atlikti modelio patvirtinimo bandymai, visi izoliacijos elektrinio atsparumo bandymai skaitikliui su nauju gnybtų išdėstymu atliekami iš naujo.Šiame bandyme terminas "žemė" turi šią reikšmę:a) kai visas skaitiklio korpusas yra pagamintas iš metalo, žemė yra pats korpusas, padėtas ant plokščio laidaus paviršiaus;b) kai skaitiklio korpusas arba tik jo dalis yra pagaminta iš izoliacinės medžiagos, žemė yra laidi folija, gaubianti skaitiklį ir sujungta su plokščia metaline plokštele, ant kurios padedamas skaitiklis.Ten, kur leidžia gnybtų dangtelis, tarp folijos ir gnybtų dėžutės angų, skirtų laidininkams, paliekami apytikriai 2 cm atstumai.Srovės arba įtampos grandinės, kaip ir pagalbinės grandinės, į kurias bandymų impulsine įtampa ir kintamąja įtampa metu netiekiama bandomoji įtampa, prijungiamos arba prie korpuso, arba prie žemės toliau nurodytu būdu.Bandymas impulsine įtampa atliekamas prieš bandymą kintamąja įtampa.Šių bandymų metu neturi būti paviršinio pramušimo, pramušamojo išlydžio, izoliacijos pramušimo.Po šių bandymų skaitiklio paklaidos pokytis neturi būti didesnis už matavimo neapibrėžtį.Šiame skyriuje "visi gnybtai" reiškia srovės grandinių, įtampos grandinių ir, jei yra, pagalbinių grandinių, kurių vardinė įtampa didesnė kaip 40 V, gnybtų visumą.3.3.1. Bendrosios elektrinių savybių bandymų sąlygosŠie bandymai atliekami normaliomis naudojimo sąlygomis. Bandymo metu dulkės ar per didelė drėgmė neturi pakenkti izoliacijos kokybei.Nesant kitų nurodymų, izoliacijos normalios bandymų sąlygos yra šios:- aplinkos temperatūra nuo 15 oC iki 25oC- santykinis drėgnis nuo 45 % iki 70 %.- atmosferos slėgis 86.102 iki 106.102 Pa.(860 mbar iki 1060 mbar)3.3.2. Bandymas impulsine įtampaBandymas impulsine įtampa yra skirtas nustatyti skaitiklio gebėjimą atlaikyti be pažeidimų trumpalaikius aukštus viršįtampius.Pastaba:šio bandymo, atliekamo pagal 3.3.2.1 punkto reikalavimus, esminis tikslas yra įsitikinti, kad, iš vienos pusės, įtampos ritės izoliacija tarp vijų arba tarp sluoksnių ir, iš kitos pusės, izoliacija tarp įvairių skaitiklio grandinių, normaliomis naudojimo sąlygomis sujungtų su tinklo skirtingų fazių laidais, tarp kurių gali atsirasti viršįtampis, yra pakankamai atspari.3.3.2.2. punkto tekstas nurodo, kaip atlikti bendrą skaitiklio visų elektrinių grandinių izoliacijos atsparumo žemės atžvilgiu patikrinimą. Ši izoliacija yra esminis žmonių saugos veiksnys viršįtampio atsiradimo grandinėse atveju.Šiems bandymams naudojamo generatoriaus energija turi atitikti atitinkamus IEC 60 publikacijos reikalavimus. Impulso forma yra standartinė 1,2/50 ir jo smailės vertė yra 6 kV. Kiekvieno bandymo metu 10 kartų paveikiama to paties poliškumo impulsine įtampa.3.3.2.1. Įtampos grandinių izoliacijos ir izoliacijos tarp grandinių bandymasBandoma atskirai kiekviena grandinė (ar grandinių grupė), kuri normaliomis naudojimo sąlygomis yra izoliuota nuo kitų skaitiklio grandinių. Grandinių, į kurių neveikia impulsinė įtampa, gnybtai sujungiami su žeme.Jei įprastai eksploatuojant skaitiklį varančiojo elemento įtampos ir srovės ritės yra tarpusavyje sujungtos, tai bandoma visa ši sąranka. Kitas įtampos grandinės galas yra įžeminamas ir impulsinė įtampa veikia tarp srovės grandinės gnybto ir žemės.Kai keletas skaitiklio įtampos grandinių turi bendrą tašką, šis taškas yra sujungiamas su žeme, ir impulsinė įtampa paeiliui veikia tarp kiekvieno iš laisvų gnybtų (ar tarp prie atitinkamo gnybto prijungtos srovės grandinės) ir žemės.Tiesiogiai prie tinklo jungiamų pagalbinių grandinių, kurių atskaitinė įtampa yra didesnė kaip 40 V, bandymas impulsine įtampa atliekamas tomis pačiomis sąlygoms, kaip jau nurodyta įtampos grandinėms. Kitos pagalbinės grandinės nebandomos.3.3.2.2. Elektrinių grandinių izoliacijos žemės atžvilgiu bandymasVisi skaitiklio grandinių gnybtai, išskyrus gnybtus pagalbinių grandinių, kurių atskaitinė įtampa ne didesnė kaip 40 V, sujungiami tarpusavyje.Pagalbinės grandinės, kurių atskaitinė įtampa ne didesnė kaip 40 V, yra sujungiamos su žeme.Impulsinė įtampa turi veikti tarp visų skaitiklio grandinių ir žemės.3.3.3. Bandymas kintamąja įtampaBandymai kintamąja įtampa atliekami pagal nurodymus, pateiktus lentelėje.Bandomoji įtampa turi būti sinusoidės pavidalo, 50 Hz dažnio ir veikti 1 minutę. Energijos šaltinio galia neturi būti mažesnė kaip 500 VA.Grandinės, kurių lentelėje nurodytų A ir B bandymų metu neveikia bandomoji įtampa, prijungiamos prie korpuso.Lentelėje nurodytų C bandymų žemės atžvilgiu metu pagalbinės grandinės, kurių atskaitinė įtampa yra ne didesnė kaip 40 V, sujungiamos su žeme.Bandomosios įtampos efektinė vertė | Taškai, tarp kurių veikia bandomoji įtampa |A.Bandymai, atliekami nuėmus skaitiklio gaubtą ir gnybtų dangtelį| —tarp korpuso ir: |2 kV | a)kiekvieno varančiajam elementui priklausančio darinio iš srovės ir įtampos ričių, kurios esant normalioms naudojimo sąlygoms tarpusavyje sujungtos, tačiau yra atskirtos ir tinkamai izoliuotos nuo kitų įtampos ir srovės grandinių bei pagalbinių kontūrų; |2 kV | b)kiekvieno pagalbinio kontūro ar viename taške sujungtų pagalbinių kontūrų, kurių atskaitinė įtampa yra didesnė kaip 40 V; |500 V | c)Kiekvieno pagalbinio kontūro, kurio atskaitinė įtampa ne didesnė kaip 40 V |600 V arba du kartus didesnė įtampa už įtampą, kuri normaliomis sąlygomis veikia įtampos grandinę, jei ši įtampa yra didesnė kaip 300 V (taikoma didesnė vertė) | B.Bandymai, kurie gali būti atliekami nuėmus gnybtų dangtelį, tačiau dangtelis turi būti uždėtas, jeigu jis yra metalinis |—tarp kiekvieno varančiojo elemento srovės grandinės ir įtampos grandinės, kurios paprastai yra tarpusavyje sujungtos, tačiau šio bandymo metu šis sujungimas laikinai nutraukiamas. |C.Bandymas atliekamas esant uždaram korpusui, t. y. su uždėtais skaitiklio gaubtu ir gnybtų dangteliu2 kV | —tarp tarpusavyje sujungtų visų skaitiklio srovės ir įtampos grandinių, taip pat papildomų kontūrų, kurių atskaitinė įtampa didesnė kaip 40 V, ir žemės |4. UŽRAŠAI ANT SKAITIKLIŲ4.1. Duomenų lentelėKiekviename skaitiklyje turi būti duomenų lentelė, kuria gali būti skaitiklio skalė ar skaitiklio viduje pritvirtinta plokštelė.Čia neištrinamai, lengvai įskaitomai ir matomai iš išorės pateikiama ši informacija:a) gamintojo atpažinimo ženklas ar firmos pavadinimas;b) modelio žymuo;c) ženklas, liudijantis skaitiklio EEB modelio patvirtinimą;d) varančiųjų elementų skaičius ir įrengimas, pvz., tokios formos: vienfazis dvilaidis, trifazis keturlaidis ir pan. arba vartojant simbolius, atitinkančius Bendrijos lygmeniu suderintą standartą;e) atskaitinė įtampa;f) pagrindinė ir maksimalioji srovė: 10A–40A arba 10 (40)A;g) atskaitinis dažnis 50 Hz;h) skaitiklio konstanta, viena iš šių formų: x Wh/sūkis arba sūkiai/kWh;i) skaitiklio gamyklinis numeris ir jo pagaminimo metai;j) pamatinė temperatūra, jeigu ji skiriasi nuo 23 oC.Taip pat gali būti pateikiama informacija apie pagaminimo vietą, prekinę paskirtį, nurodomas specialus serijos numeris, elektros tiekėjo vardas, atitikties Europos standartui ženklas ir sujungimų schemos identifikavimo numeris. Be specialaus leidimo draudžiama pateikti bet kurią kitą informaciją ar užrašus.4.2. Sujungimų schema ir gnybtų ženklinimasAnt kiekvieno skaitiklio yra pateikiama lengvai atpažįstama sujungimų schema, kurioje nurodoma, kokie gnybtai, įskaitant pagalbinių įtaisų gnybtus, su kokiais fazių laidais sujungiami. Trifaziuose skaitikliuose nurodoma fazių seka, kuriai skirtas skaitiklis. Sujungimų schema gali turėti numerį, kuris įspaudžiamas ant duomenų lentelės. Jei skaitiklio gnybtai yra paženklinti, šie ženklai yra nurodomi schemoje. Sujungimų schemos gali būti pakeistos numeriu, nurodytu valstybės narės, kurioje bus naudojamas skaitiklis, nacionaliniame standarte.III. SKYRIUS. METROLOGINIAI REIKALAVIMAI5. METROLOGINIAI REIKALAVIMAI5.1. Leidžiamosios paklaidos ribosEsant 5.2. punkte nurodytoms pamatinėms sąlygoms, vienfaziai ir daugiafaziai skaitikliai, esant subalansuotoms apkrovoms, neturi viršyti I lentelėje nurodytų paklaidų, o daugiafaziai skaitikliai, esant vienfazėms apkrovoms (esant subalansuotoms fazinėms įtampoms) neturi viršyti II lentelėje nurodytų paklaidų.I lentelėSrovės stipris | Galios faktorius | Didžiausios leidžiamosios paklaidos ribos (±) |0,05 Ib | 1 | 2,5 % |0,1 Ib<1<Imax | 1 | 2,0 % |0,1 Ib | 0,5 induktyvus | 2,5 % |0,2 Ib <1<Imax | 0,5 induktyvus | 2,0 % |II lentelėSrovės stipris | Galios faktorius | Didžiausios leidžiamosios paklaidos ribos (±) |0,2 Ib<1<Ib | 1 | 3,0 % |Ib<1<Imax | 1 | 4,0 % |Ib | 0,5 induktyvus | 3,0 % |Esant pagrindinei srovei ir galios faktoriui lygiam vienetui, skirtumas tarp skaitiklio paklaidos, esant vienfazei apkrovai, ir paklaidos (išreikštos procentais) esant subalansuotoms fazių apkrovoms neturi viršyti 2,5 %.Pastaba:trifazio skaitiklio vienfazė apkrova suprantama kaip keturlaidės sistemos (vienas laidas nulinis) apkrova, kai apkrauta tik viena fazė arba trilaidės sistemos (be nulinio laido) apkrova, kai srovė teka tik dviem laidais. Kiekvienu atveju visa įtampų sistema būna sujungta su skaitikliu.5.2. Norminės matavimo sąlygosIšskyrus aiškiai šiame priede numatytus išimties atvejus, bandymai, skirti įvertinti paklaidas ir jų pokyčius kaip paveikiųjų dydžių funkciją, atliekami šiomis norminėmis matavimo sąlygomis:a) skaitiklis turi būti uždarytas, t. y. skaitiklio dangtis turi būti uždėtas;b) būgniniuose skaitikliuose naudojamas tik greičiausiai besisukantis būgnas, nors jis ir nematomas;c) prieš atliekant kiekvieną matavimą mažiausiai vienai valandai prijungiama įtampa ir kiekviena bandymo srovė yra nustatoma laipsniškai didinant ar mažinant stiprį ir išlaikoma pakankamai ilgai, kad rotoriaus sukimosi greitis taptų pastovus.Be to, daugiafaziuose skaitikliuose:d) fazių seka turi atitikti tiesioginę seką (kaip parodyta sujungimų schemoje);e) praktiniais sumetimais įtampos ir srovės turi būti subalansuotos, t. y.:- įtampa tarp kiekvieno linijinio laido ir nulinio laido arba tarp bet kurių dviejų linijinių laidų nesiskiria daugiau kaip 1 % nuo atitinkamų įtampų vidutinės vertės;- srovės kiekviename iš laidų nesiskiria daugiau kaip 2 % nuo šių srovių vidutinio stiprio;- esant bet kuriam galios faktoriui, fazinių skirtumas tarp kiekvienos iš šių srovių ir atitinkamos fazinės įtampos neturi skirtis vienas nuo kito daugiausiai kaip 2°.Pamatinės paveikiųjų dydžių vertės nurodytos III lentelėjeIII lentelėPaveikieji dydžiai | Pamatinė vertė | Leistinas nuokrypis |Aplinkos temperatūra | Pamatinė temperatūra arba 23 oC, jei nenurodyta | ±2 oC |Darbo padėtis | Vertikali darbo padėtis | ± 0,5o |Įtampa | Atskaitinė įtampa | ± 1 % |Dažnis | Atskaitinis dažnis 50 Hz | ± 0,5 % |Signalo forma | Sinusinės įtampos ir srovės | Iškreipių faktorius mažesnis kaip 3 % |Išoriniai magnetiniai laukai 50 Hz | Magnetinio srauto tankis lygus 0 | Magnetinio srauto tankio vertė, kuriai esant paklaidos pokytis ne didesnis kaip 0,3 % |5.3. Paveikiųjų dydžių poveikisPaklaidos pokyčiai įvertinami kiekvienam paveikiajam dydžiui, kaip nurodyta IV lentelėje, laikantis visų kitų 5.2. punkte nurodytų sąlygų.IV lentelėPaveikieji dydžiai | Bandymų pobūdis ir sąlygos | Galios faktorius | Didžiausioji vidutinė temperatūrinio koeficiento vertė (±) |Temperatūra | Nuo 0,1 Ib iki Imax | 1 | 0,1 %/°K |Nuo 0,2 Ib iki Imax | 0,5 induktyvus | 0,15 %/°K |Paveikieji dydžiai | Bandymų pobūdis ir sąlygos | Galios faktorius | Didžiausias leidžiamasis paklaidos pokytis (±) |Didžiausias leidžiamasis paklaidos pokytis (±) |Padėtis | 3o nuokrypis nuo vertikalios linijos bet kuria kryptimi | |0,05 Ib | 1 | 3,0 % |Ib ir Imax | 1 | 0,5 % |Įtampa | 10 % padidėjimas arba sumažėjimas atskaitinės įtampos atžvilgiu: | | |0,1 Ib | 1 | 1,5 % |0,5 Imax | 1 | 1,0 % |0,5 Imax | 0,5 induktyvus | 1,5 % |Dažnis | 5 % padidėjimas arba sumažėjimas atžvilgiu atskaitinio dažnio: | | |0,1 Ib | 1 | 1,5 % |0,5 Imax | 1 | 1,3 % |0,5 Imax | 0,5 induktyvus | 1,5 % |Signalo forma | Srovės signale trečiajai harmonikai padidėjus iki 10 %: | | |esant Ib | 1 | 0,8 % |Išorinis magnetinis laukas | Magnetinio srauto tankis 0,5 mT, esant atskaitiniam dažniui ir nepalankiausioms fazių bei sekos sąlygoms: | | |esant Ib | 1 | 3 % |Sukeista fazių seka | Apgręžta fazių seka: | | |0,5 Ib iki Imax (subalansuota apkrova) | 1 | 1,5 % |0,5 Ib vienfazė apkrova | 1 | 2,0 % |Pagalbinio įrenginio magnetinis laukas | 0,05 Ib | 1 | 1,0 % |Skaičiavimo mechanizmo arba daugiatarifio skaitiklio kiekvieno skaičiavimo mechanizmo mechaninė apkrova | 0,05 Ib | 1 | 2,0 % |5.4. Trumpalaikės perkrovos srovės poveikisBandymo grandinė praktiškai turi būti neinduktyvi. Paveikus trumpalaikei perkrovos srovei skaitiklis be apkrovos išlaikomas pakankamai ilgai (apie 1 valandą), kad atsistatytų jo pradinė temperatūra. Visą tą laiko tarpą įtampa turi veikti jo gnybtus.Skaitikliai turi gebėti atlaikyti srovės impulsą (pvz., gautą kaip kondensatoriaus iškrova arba suformuotą tiristoriumi iš tinklo), kurio smailės vertė yra 50 kartų didesnė už maksimaliąją srovę (iki 7000 A) ir 1 ms laikotarpį išlieka 25 kartus didesnė už maksimaliąją srovę (arba 3500 A).Šio bandymo metu paklaidos pokytis neturi būti didesnis kaip 1,5 % esant pagrindinei srovei ir galios faktoriui lygiam vienetui.5.5. Paklaidos pokytis dėl savaiminio įkaitimoSkaitiklis iš pradžių mažiausiai valandą išlaikomas veikiant atskaitinei įtampai, bet srovės grandinėmis netekant srovei. Po to srovės grandine leidžiama maksimalioji srovė. Matuojama iš karto įjungus maksimaliąją srovę ir po to pakankamai trumpais laiko tarpais, kad būtų galima nubrėžti paklaidos pokyčio kreivę kaip laiko funkciją.Bandymas tęsiamas mažiausiai valandą ir visais atvejais tiek, kol per 20 minučių paklaidos pokytis bus nedidesnis kaip 0,2 %.Minėtu būdu įvertintas paklaidos pokytis turi būti ne didesnis kaip 1 %, galios koeficientui esant lygiam vienetui, ir ne didesnis kaip 1,5 %, kai galios faktorius lygus 0,5.5.6. Tuščioji veikaEsant skaitiklio srovės grandinėms atviroms ir 5.2. punkte nurodytoms bandymo sąlygoms bei įtampai esant intervale nuo 80 % iki 110 % atskaitinės įtampos, rotorius neturi suktis. Rotorius gali šiek tiek pasisukti, bet jokiais būdais neturi padaryti viso sūkio. Būgniniams skaitikliams šis reikalavimas taikomas tik vienam įjungtam būgnui.5.7. PaleidimasEsant 5.2. punkte nurodytoms sąlygoms, galios faktoriui lygiam 1, skaitikliu tekant srovei, sudarančiai 0,5 % pagrindinės srovės, jis turi pradėti veikti ir jo rotorius turi tolygiai suktis Reikia įsitikinti, kad rotorius tikrai padaro visą sūkį. Būgniniams skaitikliams šis reikalavimas taikomas vienam arba dviem įjungtiems būgnams.5.8. Skaičiavimo mechanizmo atitikimas skaitiklio konstantaiTuri būti teisingas santykis tarp skaitiklio rotoriaus sūkių skaičiaus ir skaitiklio rodmenų.5.9. Reguliavimo ribosŠiuos reikalavimus atitinkantis skaitiklis turi turėti bent jau tokias reguliavimo ribas:a) reguliavimas esant pilnutinei apkrovai:±4 % rotoriaus greičio pokytis, esant srovei lygiai pusei maksimaliosios srovės, atskaitinei įtampai, 50Hz dažniui ir galios faktoriui, lygiam 1;b) reguliavimas esant nepilnutinei apkrovai:±4 % rotoriaus greičio pokytis, esant 5 % pagrindinės srovės, 50 Hz dažniui, atskaitinei įtampai ir galios faktoriui, lygiam 1;c) reguliavimas esant nesinfazinei veikai (jeigu galimas toks skaitiklio reguliavimas):±1 % rotoriaus greičio pokytis, esant (induktyviam) galios faktoriui, lygiam 0,5, srovei, lygiai pusei maksimaliosios srovės, 50 Hz dažniui ir atskaitinei įtampai.IV SKYRIUS. EEB MODELIO PATVIRTINIMASElektros energijos skaitiklių EEB modelio patvirtinimas yra suteikiamas pagal Direktyvos 71/316/EEB reikalavimus. Kai kurie iš šių reikalavimų yra nurodyti šiame skyriuje.6. EEB MODELIO PATVIRTINIMAS6.1. EEB modelio patvirtinimo tvarka6.1.1. Techniniai dokumentaiPateikiant prašymą atlikti EEB modelio patvirtinimą pridedami šie dokumentai:- viso skaitiklio brėžinys ir galbūt nuotrauka,- išsamus skaitiklio konstrukcijos ir jo pagrindinių dalių aprašymas (įskaitant visus variantus),- šių pagrindinių dalių (įskaitant jų variantus) brėžiniai:pagrindo, reguliavimo rankenėlės ir tvirtinimo taškų,gaubto,gnybtų plokštelės ir dangtelio,varančiojo elemento, apvijų ir ortarpio,stabdiklio ir jo reguliatoriaus,skaičiavimo mechanizmo (–ų),rotoriaus,viršutinio ir apatinio rotoriaus guolių,temperatūros kompensatorių,perkrovos kompensatorių,induktyviosios apkrovos reguliatoriųmažos apkrovos reguliatorių,pagalbinių grandinių,duomenų lentelės;- vidaus ir išorės sujungimų schema (įskaitant pagalbines schemas), nurodant fazių seką,- visų įtampos ir srovės ričių lentelės, t. y. vijų skaičius, laidų skersmuo, izoliacija,- skaitiklių konstantų ir sukimo momentų lentelė visoms įtampų ir srovių vertėms,- aprašymas ir brėžiniai, rodantys patikros ženklų ir plombų vietas.6.1.2. Skaitiklių pateikimas EEB modeliui patvirtintiPrie prašymo atlikti EEB modelio patvirtinimą pateikiami trys modelį atstovaujantys skaitikliai (žr. 1.9. punkto b papunktį).Įgaliotoji institucija gali pareikalauti pateikti papildomus skaitiklius, jeigu:- prašyme nurodomi ne tik pirmame paragrafe minimi trys skaitikliai, bet taip pat vienas ar daugiau jų variantų (korpuso medžiaga, bet kurie daugiatarifiai įtaisai, nuotolinio rodymo įtaisai ir bet kurie apsaugos nuo sukimosi priešinga kryptimi įtaisai ir kt.), kuriuos galima priskirti tam pačiam modeliui; ypač tais atvejais, kai yra skirtingas gnybtų išdėstymas,- prašoma išplėsti ankstesnį modelio patvirtinimą.6.2. EEB modelio patvirtinimo bandymaiPateikti skaitikliai turi atitikti 2, 3 ir 4 punktuose nustatytus techninius reikalavimus ir 5 punkte nustatytus metrologinius reikalavimus.Tačiau atsižvelgiant į galimas etaloninių matuoklių paklaidas, brėžiant paklaidos kreives pagal I ir II lentelių duomenis, kiekvienos iš šių kreivių abscisių ašis gali būti lygiagrečiai perstumta dydžiu, neviršijančiu 1 %.6.3. EEB modelio patvirtinimo bandymuose naudojami matavimo taškaiAtliekant bandymus pagal 5 punkte nurodytus reikalavimus matavimai turi būti atlikti bent šiuose taškuose:- visiems vienfaziams ir daugiafaziams skaitikliams, esant subalansuotoms apkrovoms, kai galios faktorius lygus vienetui:5 %, 10 %, 20 %, 50 % ir 100 % Ib ir kiekvienam sveikajam Ib kartotiniui iki Imax,- visiems vienfaziams ir daugiafaziams skaitikliams, esant subalansuotoms apkrovoms, kai galios faktorius lygus 0,5 (induktyvioji apkrova):10 %, 20 %, 50 % ir 100 % Ib ir kiekvienam sveikajam Ib kartotiniui iki Imax,- daugiafaziams skaitikliams, esant vienfazei apkrovai:20 %, 50 % ir 100 % Ib, 50 % Imax ir Imax, kai galios faktorius lygus vienetui, ir Ib, kai galios faktorius lygus 0,5 (induktyvioji apkrova).Šie bandymai atliekami iš eilės visoms fazėms.Paveikiųjų dydžių poveikis tikrinamas mažiausiai šiuose taškuose:- aplinkos temperatūros poveikis0,1 Ib, Ib ir Imax (galios faktorius lygus vienetui),0,2 Ib, Ib ir Imax (galios faktorius lygus 0,5 (induktyvioji apkrova)),- padėties, įtampos, dažnio, signalo formos, išorinio magnetinio srauto tankio, pagalbinio įtaiso magnetinio lauko, kiekvieno skaičiavimo mechanizmo mechaninės apkrovos poveikis IV lentelėje nurodytuose taškuose ir sąlygose,- fazių apgrąžos poveikis (daugiafaziams skaitikliams)0,5 Ib, Ib ir Imax, esant subalansuotai apkrovai ir galios faktoriui, lygiam vienetui,ir 0,5 Ib, kai vienfazė apkrova ir galios faktorius, lygus vienetui (šis paskutinis bandymas yra atliekamas kiekvienai iš fazių).Be to, atliekami šie bandymai:- trumpalaikės perkrovos srovės poveikio, savaiminio įkaitimo, paleidimo ir reguliavimo ribų bandymai atliekami, kaip nurodyta 5.4, 5.5, 5.7 ir 5.9 punktuose,- tuščiosios veikos bandymai atliekami esant 80 %, 100 % ir 110 % atskaitinės įtampos,- skaičiavimo mechanizmo bandymas atliekamas esant 5.8 punkte nurodytoms sąlygoms; bandymo trukmė yra tokia, kad skaitymo paklaida neviršytų ±0,2 %.6.4. EEB modelio patvirtinimo liudijimasPrie EEB modelio patvirtinimo liudijimo pridedami aprašymai, brėžiniai ir schemos, būtini identifikuoti modelį ir paaiškinti jo veikimą.SKYRIUS V – EEB PIRMINĖ PATIKRAElektros skaitiklių EEB pirminė patikra atliekama pagal Direktyvos 71/316/EEB reikalavimus. Šie reikalavimai papildomi toliau nurodytomis specialiomis nuostatomis.7. EEB PIRMINĖ PATIKRAPirminė elektros skaitiklių patikra susideda iš priėmimo bandymų ir patvirtinto modelio atitikties patvirtinimo.7.1. Priėmimo bandymaiSkaitiklių priėmimo bandymai garantuoja jų kokybę 7.1.1. punkte nurodytų bandymų atžvilgiu.7.1.1. Priėmimo bandymų pobūdis1) izoliacijos elektrinio atsparumo bandymas;2) mechaninių savybių patikrinimas, esant uždėtam skaitiklio gaubtui;3) tuščiosios veikos bandymas;4) paleidimo bandymas;5–10) tikslumo bandymai;11) konstantos patikrinimas.Pageidautina, kad bandymai būtų atliekami pirmiau nustatyta tvarka, kuri detalizuojama 7.1.2 ir 7.1.3 punktuose.7.1.2. Priėmimo bandymų sąlygosŠie bandymai atliekami kiekvienam skaitikliui, esant uždėtam gaubtui, išskyrus tam tikrų mechaninių savybių bandymus ir prireikus – skaičiavimo mechanizmo patikrinimą.Tačiau, kai pirminė patikra atliekama pas gamintoją, bandymus galima atlikti be gaubto, jeigu prieš tai buvo nustatyta, kad tai praktiškai neturi poveikio skaitiklio veikimui. Vis dėlto, kai tikrinamos dielektrinės savybės, skaitiklio gaubtas uždedamas. Kai izoliacijos elektrinio atsparumo bandymo rezultatai yra teigiami, prieš bet kurį kitą bandymą skaitiklis mažiausiai pusę valandos išlaikomas veikiant atskaitinei įtampai ir 0,1 Ib srovei, kai galios faktorius lygus vienetui. Tai leidžia iš anksto įšilti įtampos grandinei ir patikrinti, ar rotorius laisvai sukasi.3–11 bandymai yra atliekami III ar V lentelėje nurodytomis sąlygomis.V lentelėPaveikusis dydis | Pamatinė vertė | Leidžiamoji nuokrypa |Aplinkos temperatūra | 23 oC | ±2 oC |Padėtis | Vertikali | ±1o |Įtampa | Atskaitinė įtampa | ±1,5 % |Dažnis | 50 Hz | ±0,5 % |Įtampos ir srovės signalo forma | Sinusinė | Iškreipių faktorius ne didesnis kaip 5 % |Išorinis magnetinis laukas 50 Hz | Nėra | Magnetinio srauto tankis, nesukeliantis paklaidos pokyčio, didesnio kaip ± 0,3 %, esant 0,1 Ib ir galios faktoriui lygiam 1 |Papildomai daugiafaziams skaitikliams |Fazių seka | Tiesioginė seka | |Įtampų ir srovių disbalansas | Nėra | Kaip 5.2 punkto e papunktyje 1 % pakeičiant 1,5 % |7.1.3. Priėmimo bandymų eiga7.1.3.1. Izoliacijos elektrinio atsparumo bandymas (1 bandymas)Bandymo kintamąja įtampa metu tarp visų tarpusavyje sujungtų gnybtų ir plokščio metalinio paviršiaus, ant kurio yra uždėtas skaitiklis, 1 min. prijungiama 50 Hz dažnio kintamoji įtampa, kurios efektinė vertė yra 2 kV.Šio bandymo metu pagalbinės grandinės, kurių vardinė įtampa yra 40 V ar mažesnė, yra prijungiamos prie plokščio metalinio paviršiaus. Gamintojas savo atsakomybe turi atlikti šį bandymą kiekvienam skaitikliui. Atitinkama metrologijos tarnyba tai patikrina.7.1.3.2. Patikrinimas esant uždėtam gaubtui (2 bandymas) Patikrinama:- korpuso ir gnybtų plokštelės būklė (regimasis patikrinimas),- ar teisinga apskritosios skalės padėtis,- ar yra visi privalomieji užrašai.7.1.3.3. Tuščiosios veikos bandymas (3 bandymas)Atitinkamai metrologijos tarnybai paliekama teisė pasirinkti vieną iš toliau nurodytų dviejų bandymų:- esant atskaitinei įtampai, galios faktoriui lygiam vienetui ir srovei, lygiai 0,001 Ib, skaitiklio rotorius neturi padaryti viso sūkio,- bandymas atliekamas, kaip nurodyta 5.6. punkte.7.1.3.4 Paleidimas (4 bandymas)Jei tuščiosios veikos bandymas buvo atliktas pagal 7.1.3.3 punkto pirmoje įtraukoje nustatytas sąlygas, paleidimo bandymas atliekamas tokiu būdu:esant atskaitinei įtampai, galios faktoriui lygiam vienetui ir srovei, lygiai 0,006 Ib, rotorius turi pradėti suktis ir apsisukti daugiau kaip vieną kartą.Jei tuščiosios veikos bandymas buvo atliktas pagal 7.1.3.3 punkto antroje įtraukoje nustatytas sąlygas, paleidimo bandymas atliekamas pagal 5.7. punktą.Pastaba:3 ir 4 bandymai daugiafaziams skaitikliams atliekami esant visų fazių apkrovoms.7.1.3.5 Tikslumo bandymai (5–10 bandymai)Tikslumo bandymai atliekami esant srovės stipriams ir galios faktoriams, nurodytiems VI lentelėje. Nebūtina laukti, kol apvijos pasieks šiluminę pusiausvyrą. Kadangi sąlygos, kuriose atliekami šie bandymai, paprastai neatitinka modelio patvirtinimo bandymų sąlygų, vietoj I ir II lentelėje nurodytų verčių taikomos VI lentelėje pateiktos vertės su išplėstomis paklaidų ribomis.VI lentelėBandymo Nr. | Srovės stipris | Galios faktorius | Skaitikliai | Daugiafazių skaitiklių apkrova | Leidžiamosios paklaidos ribos (±) |5 | 0,05 Ib | 1 | Vienfazis ir daugiafazis | Subalansuota | 3,0 % |6 | Ib | 1 | Vienfazis ir daugiafazis | Subalansuota | 2,5 % |7 | Ib | 0,5 induktyvus | Vienfazis ir daugiafazis | Subalansuota | 2,5 % |8 ir 9 | Ib | 1 | Daugiafazis | 1 fazės apkrova (po 1 bandymą dviejose fazėse) | 3,5 % |10 | Imax | 1 | Vienfazis ir daugiafazis | Subalansuota | 2,5 % |Pastaba:daugiatarifiams skaitikliams penktas bandymas pakartojamas kiekvienam tarifui.Tarifų reguliavimo elektromagnetas (–ai) maitinamas elektros energija, kaip nurodyta sujungimų schemose. Neturi būti sistemingai taikomos to paties ženklo leidžiamosios paklaidos ribos.7.1.3.6. Skaičiavimo mechanizmo atitikimo skaitiklio konstantai patikrinimas (11 bandymas).Patikrinama, ar yra teisingas santykis tarp skaitiklio rotoriaus sūkių ir skaitiklio rodmenų.7.1.3.7 Matavimo neapibrėžtisMatuoklių ir kitų įtaisų, naudojamų atliekant 5–10 bandymus, ir, kur taikytina, 11 bandymą, savybės turi būti tokios, kad jiems priskiriama santykinė matavimo paklaidos vertė neviršytų:- ± 0,4 %, esant galios faktoriui, lygiam vienetui- ± 0,6 %., esant galios faktoriui, lygiam 0,5 (induktyvioji apkrova).7.2. Atitikties patvirtintam modeliui patikrinimas7.2.1. Atitikties patvirtintam modeliui patikrinimo pobūdisSiekiant nustatyti, ar pagamintų ir pirminei patikrai pateiktų skaitiklių metrologinės savybės atitinka šios direktyvos reikalavimus, įgaliotosios metrologijos tarnybos nustatytais laiko tarpais po priėmimo bandymų atsitiktinai parenkami trys skaitikliai.Šio patikrinimo metu atliekama pasirinktinai vienas ar daugiau šios direktyvos 3 ir 5 punktuose aprašytų bandymų, ypač tie bandymai, kurių metu įvertinamas paveikiųjų dydžių poveikis.Šie bandymai atliekami 5.2. punkte aprašytomis norminėmis matavimo sąlygomis 6.3 punkte nurodytuose taškuose.Atidarius korpusą gali būti taip pat patikrinta:- paviršiaus apsauga (pvz., dažai),- perdavimo skaičius,- skaičiavimo mechanizmo krumplinė pavara,- litavimo ir suvirinimo kokybė,- ar priveržti varžtai,- ar nėra metalo drožlių ir metalo dulkių,- reguliavimo ribos (regimasis patikrinimas).PastabaKai patvirtinto modelio skaitikliai yra gaminami serijomis, pageidautina, kad atitikties patikrinimų dažnumas būtų proporcingas produkcijos apimčiai. Be to, ši procedūra atliktina kiekvienu atveju, kai priėmimo ar kitų bandymų metu yra aptinkami bet kokie sistemingi defektai.7.3. EEB patikros žymenys ir plombavimasSėkmingai išlaikiusiems EEB pirminės patikros bandymus skaitikliams uždedami EEB pirminės patikros žymenys.Plombos turi būti su EEB pirminės patikros žymenimis ir jos uždedamos tokiu būdu, kad vidines skaitiklio dalis būtų galima pasiekti tik jas pažeidus.--------------------------------------------------


title: 2011 m. spalio 25 d. Europos Parlamento ir Tarybos direktyva 2011/82/ES, kuria sudaromos palankesnės sąlygos keistis informacija tarpvalstybiniu lygmeniu apie kelių eismo saugumo taisyklių pažeidimus

text:
5.11.2011

               LT

               Europos Sąjungos oficialusis leidinys

               L 288/1

         EUROPOS PARLAMENTO IR TARYBOS DIREKTYVA 2011/82/ES
   2011 m. spalio 25 d.
   kuria sudaromos palankesnės sąlygos keistis informacija tarpvalstybiniu lygmeniu apie kelių eismo saugumo taisyklių pažeidimus
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 87 straipsnio 2 dalį,
   atsižvelgdami į Europos Komisijos pasiūlymą,
   laikydamiesi įprastos teisėkūros procedūros (1),
   kadangi:

               (1)

               pagrindinis Sąjungos transporto politikos tikslas – pagerinti kelių eismo saugumą. Sąjunga įgyvendina kelių eismo saugumo gerinimo politiką, kurios tikslas – sumažinti žūstančiųjų ir sužeistųjų skaičių bei materialinę žalą. Svarbus šios politikos aspektas – nuolatinis už kelių eismo taisyklių pažeidimus, kai jie padaromi Sąjungoje ir kelia didelį pavojų kelių eismo saugumui, taikomų sankcijų vykdymo užtikrinimas;

               (2)

               tačiau dėl tinkamų procedūrų trūkumo ir nepaisant 2008 m. birželio 23 d. Tarybos sprendimu 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (2), ir 2008 m. birželio 23 d. Tarybos sprendimu 2008/616/TVR dėl Sprendimo 2008/615/TVR įgyvendinimo (3) (toliau –Priumo sprendimai) teikiamų galimybių, už tam tikrus kelių eismo taisyklių pažeidimus taikomų sankcijų – baudų – įvykdymas dažnai nėra užtikrinamas, jei tie pažeidimai padaromi transporto priemone, registruota kitoje valstybėje narėje nei pažeidimo vietos valstybė narė. Šia direktyva siekiama užtikrinti, kad net ir tokiais atvejais būtų užtikrinamas kelių eismo saugumo taisyklių pažeidimų tyrimo veiksmingumas;

               (3)

               savo 2010 m. liepos 20 d. komunikate „Kuriama saugi Europos kelių eismo erdvė. 2011–2020 m. kelių eismo saugos politikos kryptys“ Komisija pabrėžė, kad vykdymo užtikrinimas tebėra pagrindinis veiksnys sudarant sąlygas gerokai sumažinti žūstančiųjų ir patiriančių sužalojimus skaičių. Taryba savo 2010 m. gruodžio 2 d. išvadose dėl kelių eismo saugumo taip pat paragino apsvarstyti, ar reikia, kad kelių eismo taisyklės būtų griežčiau taikomos valstybėse narėse ir, atitinkamais atvejais, Sąjungos lygmeniu. Ji paragino Komisiją išnagrinėti galimybes atitinkamais atvejais Sąjungos lygmeniu derinti eismo taisykles. Taigi Komisija turėtų įvertinti, ar reikia ateityje pasiūlyti tolesnių priemonių, kuriomis būtų siekiama sudaryti palankesnes sąlygas tarpvalstybiniu lygmeniu užtikrinti vykdymą dėl kelių eismo taisyklių pažeidimų, ypač susijusių su rimtais eismo įvykiais keliuose;

               (4)

               taip pat turėtų būti skatinama labiau suvienodinti valstybių narių kontrolės priemones, ir Komisija šiuo tikslu turėtų išnagrinėti, ar reikia parengti bendrus automatinės kontrolės įrangos, naudojamos kelių eismo saugos kontrolei, standartus;

               (5)

               turėtų būti ugdomas Sąjungos piliečių sąmoningumas įvairiose valstybėse narėse taikomų kelių eismo saugumo taisyklių ir šios direktyvos įgyvendinimo klausimais, visų pirma imantis tinkamų priemonių, kuriomis būtų užtikrinama, kad būtų teikiama pakankamai informacijos apie kelių eismo saugumo taisyklių nesilaikymo pasekmes, kai keliaujama kitoje valstybėje narėje nei registracijos vietos valstybė narė;

               (6)

               siekiant pagerinti kelių eismo saugumą visoje Sąjungoje ir užtikrinti vienodą požiūrį į vairuotojus pažeidėjus, būtent į nuolatinius gyventojus ir nenuolatinius gyventojus, vykdymo užtikrinimui turėtų būti sudarytos palankesnės sąlygos, neatsižvelgiant į tai, kurioje valstybėje narėje yra registruota transporto priemonė. Šiuo tikslu reikėtų įdiegti tarpvalstybinio keitimosi informacija sistemą, skirtą tam tikriems nustatytiems kelių eismo saugumo taisyklių pažeidimams, neatsižvelgiant į jų administracinį arba baudžiamąjį pobūdį pagal atitinkamos valstybės narės teisę, kuri sudarytų galimybę pažeidimo vietos valstybei narei susipažinti su registracijos valstybės narės turimais transporto priemonių registracijos duomenimis (TRD);

               (7)

               veiksmingesnis tarpvalstybinis keitimasis TRD, kuris palengvintų asmenų, kurie įtariami padarę kelių eismo saugumo taisyklių pažeidimą, tapatybės nustatymą, gali sustiprinti atgrasomąjį poveikį ir paskatinti atsargesnį kitoje valstybėje narėje nei pažeidimo vietos valstybė narė registruotą transporto priemonę vairuojančio asmens elgesį – taip būtų užkertamas kelias nelaimingiems atsitikimams dėl kelių eismo įvykių;

               (8)

               kelių eismo saugumo taisyklių pažeidimams, kuriems taikoma ši direktyva, valstybėse narėse nėra taikomas vienodas požiūris. Kai kurios valstybės narės tokius pažeidimus pagal nacionalinę teisę laiko „administraciniais“ pažeidimais, tuo tarpu kitos valstybės narės laiko juos „baudžiamosiomis“ veikomis. Ši direktyva turėtų būti taikoma neatsižvelgiant į tų pažeidimų kvalifikavimą pagal nacionalinę teisę;

               (9)

               remdamosi Priumo sprendimais, siekiant geriau keistis informacija ir paspartinti galiojančias procedūras, valstybės narės suteikia viena kitai teisę susipažinti su jų TRD. Į šią direktyvą, kiek tai įmanoma, reikėtų įtraukti Priumo sprendimuose numatytas nuostatas dėl techninių specifikacijų ir automatinio keitimosi duomenimis galimybės;

               (10)

               esamos taikomosios programos turėtų būti keitimosi duomenimis pagal šią direktyvą pagrindas ir tuo pat metu turėtų sudaryti palankesnes sąlygas valstybėms narėms teikti ataskaitas Komisijai. Tokios programos turėtų užtikrinti operatyvų, saugų ir konfidencialų valstybių narių keitimąsi konkrečiais TRD. Reikėtų pasinaudoti Europos transporto priemonių ir vairuotojo pažymėjimų informacinės sistemos (Eucaris) taikomąja programa, kurią pagal Priumo sprendimus valstybės narės privalo naudoti TRD atžvilgiu. Komisija turėtų pateikti ataskaitą, kurioje būtų įvertinta, kaip veikia šios direktyvos tikslams naudojamos taikomosios programos;

               (11)

               pirmiau minėtų taikomųjų programų taikymo sritis turėtų apsiriboti valstybių narių nacionalinių kontaktinių centrų keitimosi informacija procesais. Procedūros ir automatiniai procesai, kurių metu turi būti naudojama informacija, nepatenka į tokių taikomųjų programų taikymo sritį;

               (12)

               informacijos valdymo strategija, skirta ES vidaus saugumui užtikrinti, siekiama rasti paprasčiausius, nesunkiai nustatytinus ir ekonomiškai efektyvius keitimosi duomenimis sprendimus;

               (13)

               valstybės narės turėtų turėti galimybę susisiekti su transporto priemonės savininku, valdytoju arba kitu nustatytu asmeniu, įtariamu kelių eismo saugumo taisyklių pažeidimu, kad nuolat informuotų atitinkamą asmenį apie taikomas procedūras ir teisines pasekmes pagal pažeidimo vietos valstybės narės teisę. Tai darydamos, valstybės narės turėtų svarstyti galimybę informaciją apie kelių eismo saugumo taisyklių pažeidimus siųsti registracijos dokumentų kalba arba kalba, kurią atitinkamas asmuo greičiausiai supranta, siekiant užtikrinti, kad tas asmuo aiškiai suprastų, kokia informacija atitinkamam asmeniui teikiama. Valstybės narės turėtų taikyti atitinkamas procedūras siekdamos užtikrinti, kad informaciją gautų tik atitinkamas asmuo, o ne trečioji šalis. Tuo tikslu valstybės narės turėtų naudoti išsamius būdus, panašius į tuos, kurie buvo priimti imantis tolesnių veiksmų tokių pažeidimų atvejais, įskaitant, pavyzdžiui, registruoto pristatymo priemones. Tada tas asmuo galės tinkamai reaguoti į informaciją, visų pirma prašydamas suteikti daugiau informacijos, sumokėdamas baudą arba pasinaudodamas savo teisėmis į gynybą, ypač jei būtų padaryta tapatybės nustatymo klaida. Tolesnėms procedūroms taikomi galiojantys teisės aktai, įskaitant aktus dėl savitarpio pagalbos ir abipusio pripažinimo, pvz., 2005 m. vasario 24 d. Tarybos pamatinį sprendimą 2005/214/TVR dėl abipusio pripažinimo principo taikymo finansinėms baudoms (4);

               (14)

               valstybės narės turėtų apsvarstyti galimybę pateikti pažeidimo vietos valstybės narės siunčiamo pranešimo lygiavertį vertimą, kaip numatyta 2010 m. spalio 20 d. Europos Parlamento ir Tarybos direktyvoje 2010/64/ES dėl teisės į vertimo žodžiu ir raštu paslaugas baudžiamajame procese (5);

               (15)

               siekdamos vykdyti kelių eismo saugumo politiką, pagal kurią užtikrinama aukšto lygio visų eismo dalyvių Sąjungoje apsauga ir atsižvelgiama į labai skirtingas aplinkybes Sąjungoje, valstybės narės, nedarydamos poveikio griežtesnės politikos nuostatoms ir griežtesniems teisės aktams, turėtų užtikrinti, kad kelių eismo taisyklės būtų vienodesnės ir valstybių narių taikomos tarpusavyje. Savo ataskaitoje Europos Parlamentui ir Tarybai dėl šios direktyvos taikymo Komisija turėtų išnagrinėti, ar reikia parengti bendrus standartus siekiant Sąjungos lygmeniu nustatyti palyginamuosius metodus, praktiką ir minimalius standartus, atsižvelgiant į tarptautinį bendradarbiavimą ir esamus susitarimus kelių eismo saugumo srityje, ypač 1968 m. lapkričio 8 d. Vienos kelių eismo konvenciją;

               (16)

               savo ataskaitoje Europos Parlamentui ir Tarybai dėl šios direktyvos taikymo valstybėse narėse Komisija turėtų išnagrinėti, ar reikia bendrų kriterijų dėl valstybių narių taikomų tolesnių procedūrų tuo atveju, kai nesumokama finansinė bauda, pagal valstybių narių teisės aktus ir procedūras. Šioje ataskaitoje Komisija turėtų išnagrinėti tokius klausimus kaip valstybių narių kompetentingų institucijų procedūros siekiant perduoti galutinį sprendimą taikyti sankciją ir (arba) finansinę baudą, taip pat galutinio sprendimo pripažinimo ir vykdymo procedūros;

               (17)

               rengdama šios direktyvos peržiūrą, Komisija turėtų konsultuotis su visais susijusiais suinteresuotaisiais subjektais, pvz., už kelių eismo saugumą atsakingomis ir teisėsaugos institucijomis ar įstaigomis, nukentėjusiųjų asociacijomis ir kitomis nevyriausybinėmis organizacijomis, veikiančiomis kelių eismo saugumo srityje;

               (18)

               teisėsaugos institucijoms glaudžiau bendradarbiaujant turėtų būti gerbiamos pagrindinės teisės, visų pirma teisė į pagarbą privatumui ir teisė į asmens duomenų apsaugą, užtikrinamos specialiomis duomenų apsaugos priemonėmis, kuriomis turėtų būti ypač atsižvelgiama į tarpvalstybinės internetinės prieigos prie duomenų bazių specifinį pobūdį. Būtina, kad naudojantis įdiegtinomis taikomosiomis programomis būtų galima keistis informacija saugiai ir būtų užtikrinamas perduodamų duomenų konfidencialumas. Pagal šią direktyvą surinkti duomenys neturėtų būti naudojami kitais nei šioje direktyvoje nustatytais tikslais. Valstybės narės turėtų laikytis su duomenų naudojimo ir laikino saugojimo sąlygomis susijusių reikalavimų;

               (19)

               kadangi duomenys, susiję su pažeidėjo tapatybės nustatymu, yra asmens duomenys, valstybės narės turėtų imtis priemonių, kurių reikia siekiant užtikrinti, kad būtų laikomasi 2008 m. lapkričio 27 d. Tarybos pamatinio sprendimo 2008/977/TVR dėl asmens duomenų, tvarkomų vykdant policijos ir teisminį bendradarbiavimą baudžiamosiose bylose, apsaugos (6) atitinkamų nuostatų. Nedarant poveikio su apeliaciniais skundais ir žalos atlyginimo mechanizmais atitinkamos valstybės narės procedūriniams reikalavimams, duomenų subjektas, kai jam pranešama apie pažeidimą, turėtų būti atitinkamai informuotas apie teisę gauti asmens duomenis, teisę juos taisyti ir pašalinti, taip pat apie ilgiausią pagal teisės aktus leidžiamą duomenų saugojimo laikotarpį, ir turėtų turėti teisę reikalauti ištaisyti visus klaidingus jo asmens duomenis arba nedelsiant pašalinti visus neteisėtai įregistruotus duomenis;

               (20)

               trečiosios šalys turėtų turėti galimybę dalyvauti keičiantis TRD, jei jos šiuo tikslu yra sudariusios susitarimą su Sąjunga. Tokiame susitarime turėtų būti numatytos reikiamos duomenų apsaugos nuostatos;

               (21)

               šia direktyva užtikrinamos pagrindinės teisės ir atsižvelgiama į principus, visų pirma pripažintus Europos Sąjungos pagrindinių teisių chartijoje, kaip nurodyta Europos Sąjungos sutarties 6 straipsnyje;

               (22)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, tos valstybės narės nedalyvauja priimant šią direktyvą, ir ji joms nėra privaloma ar taikoma;

               (23)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja priimant šią direktyvą, ir ji jai nėra privaloma ar taikoma;

               (24)

               siekiant, kad valstybės narės keistųsi informacija tarpusavyje suderintomis priemonėmis, pagal Sutarties dėl Europos Sąjungos veikimo 290 straipsnį Komisijai turėtų būti suteikti įgaliojimai priimti aktus, kad būtų atsižvelgta į atitinkamus Sprendimo 2008/615/TVR ir Sprendimo 2008/616/TVR pakeitimus arba kai to reikalaujama pagal Sąjungos teisės aktus, tiesiogiai susijusius su I priedo atnaujinimu. Ypač svarbu, kad Komisija parengiamųjų darbų metu tinkamai konsultuotųsi, įskaitant konsultacijas ekspertų lygiu. Ruošdama ir rengdama deleguotuosius aktus Komisija turėtų užtikrinti, kad susiję dokumentai būtų tuo pačiu metu tinkamai laiku persiųsti Europos Parlamentui ir Tarybai;

               (25)

               pagal Tarpinstitucinio susitarimo dėl geresnės teisėkūros (7) 34 punktą valstybės narės skatinamos dėl savo ir Sąjungos interesų parengti lenteles, kurios kuo geriau parodytų šios direktyvos ir jos perkėlimo į nacionalinę teisę priemonių atitiktį, ir viešai jas paskelbti;

               (26)

               kadangi šios direktyvos tikslo, t. y. užtikrinti visų kelių eismo dalyvių aukšto lygio apsaugą Sąjungoje, sudarant palankesnes sąlygas keistis informacija tarpvalstybiniu lygmeniu apie kelių eismo saugumo taisyklių pažeidimus, kai jie padaromi transporto priemone, registruota kitoje valstybėje narėje nei pažeidimo vietos valstybė narė, valstybės narės negali deramai pasiekti ir kadangi dėl veiksmo masto ir poveikio to tikslo būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo, Sąjunga gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytam tikslui pasiekti;

               (27)

               buvo pasikonsultuota su Europos duomenų apsaugos pareigūnu, ir jis pateikė nuomonę (8),

         PRIĖMĖ ŠIĄ DIREKTYVĄ:
   1 straipsnis
   Tikslas
   Šia direktyva siekiama užtikrinti visų eismo dalyvių aukšto lygio apsaugą Sąjungoje, sudarant palankesnes sąlygas keistis informacija tarpvalstybiniu lygmeniu apie kelių eismo saugumo taisyklių pažeidimus ir taip užtikrinant sankcijų už pažeidimus, padarytus kitoje valstybėje narėje nei pažeidimo vietos valstybė narė registruota transporto priemone, taikymą.
   2 straipsnis
   Taikymo sritis
   Ši direktyva taikoma šiems kelių eismo saugumo taisyklių pažeidimams:

               a)

               leidžiamo greičio viršijimas;

               b)

               važiavimas neprisisegus saugos diržu;

               c)

               važiavimas esant raudonam šviesoforo signalui;

               d)

               vairavimas apsvaigus nuo alkoholio;

               e)

               vairavimas apsvaigus nuo narkotikų;

               f)

               važiavimas be apsauginio šalmo;

               g)

               važiavimas draudžiama juosta;

               h)

               neteisėtas naudojimasis mobiliuoju telefonu arba kitokiu ryšių įrenginiu vairuojant.

         3 straipsnis
   Terminų apibrėžtys
   Šioje direktyvoje vartojamų terminų apibrėžtys:
   a)   transporto priemonė– bet kuri motorinė transporto priemonė, įskaitant motociklus, kuri paprastai naudojama žmonėms arba prekėms vežti keliais;
   b)   pažeidimo vietos valstybė narė– valstybė narė, kurioje padarytas pažeidimas;
   c)   registravimo valstybė narė– valstybė narė, kurioje registruota transporto priemonė, kuria buvo padarytas pažeidimas;
   d)   leidžiamo greičio viršijimas– važiavimas didesniu greičiu, nei nustatytas konkrečiame kelyje ir konkrečios rūšies transporto priemonei pažeidimo vietos valstybėje narėje;
   e)   važiavimas neprisisegus saugos diržu– reikalavimo prisisegti saugos diržu arba naudoti specialias vaikų sėdynes, kaip numatyta 1991 m. gruodžio 16 d. Tarybos direktyvoje 91/671/EEB dėl privalomo saugos diržų ir specialių vaikų sėdynių naudojimo transporto priemonėse (9) ir pažeidimo vietos valstybės narės teisėje, nesilaikymas;
   f)   važiavimas esant raudonam šviesoforo signalui– važiavimas esant raudonam šviesoforo signalui arba bet kokiam kitam atitinkamam sustoti reikalaujančiam signalui, kaip apibrėžta pažeidimo vietos valstybės narės teisėje;
   g)   vairavimas apsvaigus nuo alkoholio– vairavimas apsvaigus nuo alkoholio, kaip apibrėžta pažeidimo vietos valstybės narės teisėje;
   h)   vairavimas apsvaigus nuo narkotikų– vairavimas apsvaigus nuo narkotikų arba kitų panašų poveikį turinčių medžiagų, kaip apibrėžta pažeidimo vietos valstybės narės teisėje;
   i)   važiavimas be apsauginio šalmo– važiavimas be apsauginio šalmo, kaip apibrėžta pažeidimo vietos valstybės narės teisėje;
   j)   važiavimas draudžiama juosta– neteisėtas naudojimasis kelio dalimi (pavyzdžiui, avarinio sustojimo juosta, viešajam transportui skirta juosta arba dėl spūsčių ar kelio darbų laikinai uždaryta juosta), kaip apibrėžta pažeidimo vietos valstybės narės teisėje;
   k)   neteisėtas naudojimasis mobiliuoju telefonu arba kitokiu ryšių įrenginiu vairuojant– neteisėtas naudojimasis mobiliuoju telefonu arba kitokiu ryšių įrenginiu vairuojant, kaip apibrėžta pažeidimo vietos valstybės narės teisėje;
   l)   nacionalinis kontaktinis centras– paskirta kompetentinga institucija, atsakinga už keitimąsi TRD;
   m)   automatinė paieška– internetinės prieigos procedūra siekiant patikrinti vienos, kelių arba visų valstybių narių ar dalyvaujančių šalių duomenų bazes;
   n)   transporto priemonės valdytojas– asmuo, kurio vardu registruota transporto priemonė, kaip apibrėžta pažeidimo vietos valstybės narės teisėje.
   4 straipsnis
   Valstybių narių keitimosi informacija procedūra
   1.   Atliekant 2 straipsnyje nurodytų kelių eismo saugumo taisyklių pažeidimų tyrimą, valstybės narės suteikia galimybę šio straipsnio 3 dalyje nurodytiems kitų valstybių narių nacionaliniams kontaktiniams centrams naudotis šiais nacionaliniais TRD, suteikiant jiems teisę atlikti automatinę paiešką:

               a)

               duomenimis, susijusiais su transporto priemonėmis; ir

               b)

               duomenimis, susijusiais su transporto priemonių savininkais ar valdytojais.

         Paieškai atlikti būtini a ir b punktuose nurodytų duomenų elementai turi atitikti I priedą.
   2.   Visas paieškas, atliekamas išsiunčiant prašymus, vykdo pažeidimo vietos valstybės narės nacionalinis kontaktinis centras, pateikdamas visą registracijos numerį.
   Tos paieškos atliekamos laikantis Sprendimo 2008/616/TVR priedo 3 skyriuje aprašytų procedūrų, išskyrus Sprendimo 2008/616/TVR priedo 3 skyriaus 1 punktą, kuriam taikomos šios direktyvos I priede išdėstytos procedūros.
   Pagal šią direktyvą pažeidimo vietos valstybė narė gautus duomenis naudoja siekdama ištirti, kas yra asmeniškai atsakingas už 2 ir 3 straipsniuose nurodytus kelių eismo saugumo taisyklių pažeidimus.
   3.   1 dalyje nurodytais duomenų keitimosi tikslais kiekviena valstybė narė paskiria nacionalinį kontaktinį centrą. Nacionalinio kontaktinio centro įgaliojimus reglamentuoja taikytina atitinkamos valstybės narės teisė.
   4.   Valstybės narės imasi visų būtinų priemonių užtikrinti, kad informacija būtų keičiamasi suderintomis elektroninėmis priemonėmis ir nebūtų keičiamasi duomenimis iš kitų duomenų bazių. Valstybės narės užtikrina, kad šis keitimasis informacija būtų vykdomas ekonomiškai efektyviu ir saugiu būdu ir užtikrina perduodamų duomenų saugumą ir apsaugą, kiek įmanoma naudojant esamas taikomąsias programas, pvz., taikomąją programą, specialiai sukurtą Sprendimo 2008/615/TVR 12 straipsnio tikslais, ir tų taikomųjų programų pakeistas versijas, laikantis šios direktyvos I priedo ir Sprendimo 2008/616/TVR priedo 3 skyriaus 2 ir 3 punktų. Taikomųjų programų pakeistos versijos užtikrina tiek keitimąsi duomenimis internetu realiuoju laiku, tiek keitimąsi duomenų paketais; taikant pastarąjį būdą, vienu kartu galima pasikeisti daugeliu prašymų ir atsakymų.
   5.   Kiekviena valstybė narė padengia savo išlaidas, susijusias su 4 dalyje nurodytų taikomųjų programų administravimu, naudojimu ir priežiūra.
   5 straipsnis
   Pranešimas apie kelių eismo saugumo taisyklių pažeidimą
   1.   Pažeidimo vietos valstybė narė nusprendžia, ar imtis tolesnių veiksmų dėl kelių eismo saugumo taisyklių pažeidimų, nurodytų 2 straipsnyje, ar ne.
   Jeigu pažeidimo vietos valstybė narė nusprendžia imtis tokių veiksmų, ta valstybė narė pagal savo nacionalinę teisę atitinkamai informuoja transporto priemonės savininką, valdytoją arba kitą nustatytą asmenį, įtariamą kelių eismo saugumo taisyklių pažeidimu.
   Informuojant pagal nacionalinę teisę taip pat supažindinama su to pažeidimo teisinėmis pasekmėmis pažeidimo vietos valstybės narės teritorijoje pagal tos valstybės narės teisę.
   2.   Siųsdama pranešimą transporto priemonės savininkui, valdytojui arba kitam nustatytam asmeniui, įtariamam kelių eismo saugumo taisyklių pažeidimu, pažeidimo vietos valstybė narė pagal savo teisę pateikia visą susijusią informaciją, ypač 2 straipsnyje nurodyto kelių eismo saugumo taisyklių pažeidimo pobūdį, pažeidimo vietą, datą ir laiką, pažeisto nacionalinės teisės akto pavadinimą ir sankciją, taip pat prireikus duomenis apie įrenginį, kuriuo buvo nustatytas pažeidimas. Tuo tikslu pažeidimo vietos valstybė narė gali naudoti II priede pateiktą šabloną.
   3.   Kai pažeidimo vietos valstybė narė nusprendžia imtis tolesnių veiksmų dėl 2 straipsnyje nurodytų kelių eismo saugumo taisyklių pažeidimų, pažeidimo vietos valstybė narė, siekdama užtikrinti, kad būtų laikomasi pagrindinių teisių, pranešimą, jei įmanoma, siunčia registracijos dokumentų kalba arba kuria nors iš registravimo valstybės narės oficialiųjų kalbų.
   6 straipsnis
   Valstybės narių ataskaitos Komisijai
   Valstybės narės ne vėliau kaip 2014 m. lapkričio 7 d. siunčia Komisijai pirminę ataskaitą. Jos taip pat ne vėliau kaip 2016 m. gegužės 6 d., o paskui - kas dveji metai siunčia Komisijai išsamią ataskaitą.
   Išsamioje ataskaitoje nurodomas pažeidimo vietos valstybės narės atliktų automatinių paieškų, vykdytų per registravimo valstybės narės nacionalinį kontaktinį centrą po jos teritorijoje padarytų pažeidimų, skaičius, taip pat nurodoma pažeidimų, dėl kurių buvo pateiktas prašymas, rūšis ir nepatenkintų prašymų skaičius.
   Išsamioje ataskaitoje taip pat aprašoma su tolesniais veiksmais dėl kelių eismo saugumo taisyklių pažeidimų susijusi padėtis nacionaliniu lygmeniu, remiantis tokių pažeidimų, kurių atveju buvo siunčiami pranešimai, santykiu.
   7 straipsnis
   Duomenų apsauga
   1.   Pagal šią direktyvą tvarkomiems asmens duomenims taikomos Pamatiniame sprendime 2008/977/TVR išdėstytos duomenų apsaugos nuostatos.
   2.   Visų pirma kiekviena valstybė narė užtikrina, kad pagal šią direktyvą tvarkomi asmens duomenys per tinkamą laikotarpį būtų ištaisyti, jei jie netikslūs, arba ištrinti ar užblokuoti, kai jų daugiau nebereikia, pagal Pamatinio sprendimo 2008/977/TVR 4 ir 5 straipsnius, ir kad būtų nustatytas duomenų saugojimo terminas pagal to pamatinio sprendimo 9 straipsnį.
   Valstybės narės užtikrina, kad visi pagal šią direktyvą tvarkomi asmens duomenys būtų naudojami tik 1 straipsnyje nustatytu tikslu ir kad duomenų subjektai turėtų tokias pačias teises gauti informaciją, su ja susipažinti, ją ištaisyti, ištrinti ir blokuoti, gauti kompensaciją ir teisę į teisminį teisės gynimo būdą, kaip nustatyta pagal nacionalinę teisę įgyvendinant Pamatinio sprendimo 2008/977/TVR susijusias nuostatas.
   Pagal šią direktyvą tvarkomiems asmens duomenims taip pat taikomos visos atitinkamos Priumo sprendimuose išdėstytos duomenų apsaugos nuostatos.
   3.   Kiekvienas susijęs asmuo turi teisę gauti informaciją apie tai, kokie registravimo valstybėje užregistruoti jo asmens duomenys buvo perduoti pažeidimo vietos valstybei narei, įskaitant prašymo datą ir pažeidimo vietos valstybės narės kompetentingą instituciją.
   8 straipsnis
   Sąjungos eismo dalyviams skirta informacija
   1.   Komisija savo tinklavietėje paskelbia valstybėse narėse galiojančių taisyklių, kurios patenka į šios direktyvos taikymo sritį, santrauką visomis oficialiosiomis Sąjungos institucijų kalbomis. Valstybės narės pateikia Komisijai informaciją apie tokias taisykles.
   2.   Valstybės narės kartu su kitomis organizacijomis (kelių eismo saugumo įstaigomis, nevyriausybinėmis organizacijomis, veikiančiomis kelių eismo saugumo srityje, ir automobilių klubais) pateikia eismo dalyviams reikalingą informaciją apie jų teritorijoje taikomas taisykles ir priemones, kuriomis įgyvendinama ši direktyva.
   9 straipsnis
   Deleguotieji aktai
   Komisijai suteikiami įgaliojimai pagal 10 straipsnį priimti deleguotuosius aktus dėl I priedo atnaujinimo atsižvelgiant į technikos pažangą, kad būtų atsižvelgta į atitinkamus Sprendimo 2008/615/TVR ir Sprendimo 2008/616/TVR pakeitimus arba kai to reikalaujama pagal Sąjungos teisės aktus, tiesiogiai susijusius su I priedo atnaujinimu.
   10 straipsnis
   Naudojimasis įgaliojimais
   1.   Komisijai suteikiami įgaliojimai priimti deleguotuosius aktus laikantis šiame straipsnyje nustatytų sąlygų.
   2.   9 straipsnyje nurodyti įgaliojimai Komisijai suteikiami penkerių metų laikotarpiui nuo 2011 m. lapkričio 6 d. Komisija parengia ataskaitą dėl įgaliojimų suteikimo likus ne mažiau kaip devyniems mėnesiams iki penkerių metų laikotarpio pabaigos. Įgaliojimų suteikimas automatiškai pratęsiamas tokios pačios trukmės laikotarpiams, išskyrus atvejus, kai Europos Parlamentas ar Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno tokio laikotarpio pabaigos.
   3.   Europos Parlamentas arba Taryba gali bet kuriuo metu atšaukti 9 straipsnyje nurodytą įgaliojimų suteikimą. Sprendimu dėl atšaukimo nutraukiamas tame sprendime nurodytų įgaliojimų suteikimas. Jis įsigalioja kitą dieną po sprendimo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų teisėtumui.
   4.   Kai tik Komisija priima deleguotąjį aktą, apie tai ji tuo pačiu metu praneša Europos Parlamentui ir Tarybai.
   5.   Pagal 9 straipsnį priimtas deleguotasis aktas įsigalioja tik tuomet, jeigu per du mėnesius nuo pranešimo apie jį Europos Parlamentui ir Tarybai dienos nei Europos Parlamentas, nei Taryba nepareiškė prieštaravimų, arba jeigu iki to laikotarpio pabaigos tiek Europos Parlamentas, tiek Taryba pranešė Komisijai, kad jie nepareikš prieštaravimų. Europos Parlamento arba Tarybos iniciatyva tas laikotarpis pratęsiamas dviem mėnesiams.
   11 straipsnis
   Direktyvos peržiūra
   Komisija ne vėliau kaip 2016 m. lapkričio 7 d. Europos Parlamentui ir Tarybai pateikia pranešimą apie tai, kaip valstybės narės taiko šią direktyvą. Savo pranešime Komisija visų pirma atkreipia dėmesį į šiuos aspektus ir prireikus pateikia pasiūlymų, kaip į juos atsižvelgti:

               —

               įvertina, ar į šios direktyvos taikymo sritį reikėtų įtraukti kitus kelių eismo saugumo taisyklių pažeidimus,

               —

               įvertina šios direktyvos veiksmingumą mažinant mirties atvejų skaičių Sąjungos keliuose, visų pirma tai, ar šios direktyvos veiksmingumui turi įtakos teritorinė jos taikymo sritis,

               —

               įvertina, ar reikia parengti bendrus automatinės kontrolės įrangos ir procedūrų standartus. Atsižvelgiant į tai, Komisija raginama Sąjungos lygmeniu parengti kelių eismo saugumo gaires pagal bendrą transporto politiką, siekiant užtikrinti, kad valstybės narės, taikydamos palyginamus būdus ir praktiką, vienodžiau taikytų kelių eismo taisykles. Šios gairės gali apimti bent šiuos pažeidimus: greičio viršijimą, vairavimą apsvaigus nuo alkoholio, važiavimą neprisisegus saugos diržu ir važiavimą esant raudonam šviesoforo signalui,

               —

               įvertina, ar reikia griežčiau taikyti sankcijas už kelių eismo saugumo pažeidimus ir pasiūlyti bendrus kriterijus, susijusius su tolesniais veiksmais, kai nesumokama finansinė bauda, vadovaujantis visomis susijusiomis ES politikos sritimis, įskaitant bendrą transporto politiką,

               —

               galimybes prireikus suderinti eismo taisykles,

               —

               įvertina programinę įrangą, kaip nurodyta 4 straipsnio 4 dalyje, siekiant užtikrinti, kad ši direktyva būtų tinkamai įgyvendinama ir kad būtų veiksmingai, operatyviai, saugiai ir konfidencialiai keičiamais konkrečiais TRD.

         12 straipsnis
   Perkėlimas į nacionalinę teisę
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2013 m. lapkričio 7 d. Jos nedelsdamos pateikia Komisijai tų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   13 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje dienos.
   14 straipsnis
   Adresatai
   Ši direktyva pagal Sutartis skirta valstybėms narėms.

      Priimta Strasbūre 2011 m. spalio 25 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         M. DOWGIELEWICZ

      (1)  2008 m. gruodžio 17 d. Europos Parlamento pozicija (OL C 45 E, 2010 2 23, p. 149) ir 2011 m. kovo 17 d. Tarybos pozicija, priimta per pirmąjį svarstymą (OL C 136 E, 2011 5 6, p. 1). 2011 m. liepos 6 d. Europos Parlamento pozicija (dar nepaskelbta Oficialiajame leidinyje) ir 2011 m. rugsėjo 29 d. Tarybos sprendimas.

      (2)  OL L 210, 2008 8 6, p. 1.

      (3)  OL L 210, 2008 8 6, p. 12.

      (4)  OL L 76, 2005 3 22, p. 16.

      (5)  OL L 280, 2010 10 26, p. 1.

      (6)  OL L 350, 2008 12 30, p. 60.

      (7)  OL C 321, 2003 12 31, p. 1.

      (8)  OL C 310, 2008 12 5, p. 9.

      (9)  OL L 373, 1991 12 31, p. 26.

      I PRIEDAS

         DUOMENŲ ELEMENTAI, SUSIJĘ SU 4 STRAIPSNYJE NURODYTA PAIEŠKA

                  Punktas

                  M/O (1)

                  Pastabos

                  Duomenys apie transporto priemonę

                  M

                  Registravimo valstybė narė

                  M

                  Registracijos numeris

                  M

                  (A (2))

                  Su pažeidimu susiję duomenys

                  M

                  Pažeidimo vietos valstybė narė

                  M

                  Pažeidimo data

                  M

                  Pažeidimo laikas

                  M

                  Paieškos tikslas

                  M

                  Kodas, nurodantis pažeidimo rūšį, kaip išvardyta 2 straipsnyje

                              1

                              =

                              Leidžiamo greičio viršijimas

                              2

                              =

                              Vairavimas apsvaigus nuo alkoholio

                              3

                              =

                              Važiavimas neprisisegus saugos diržu

                              4

                              =

                              Važiavimas degant raudonam šviesoforo signalui

                              5

                              =

                              Važiavimas draudžiama juosta

                              10

                              =

                              Vairavimas apsvaigus nuo narkotikų

                              11

                              =

                              Važiavimas be apsauginio šalmo

                              12

                              =

                              Neteisėtas naudojimasis mobiliuoju telefonu arba kitokiu ryšių įrenginiu vairuojant

         PATEIKTI DUOMENYS, NURODYTI 4 STRAIPSNYJE

      I dalis   Duomenys, susiję su transporto priemonėmis

                  Punktas

                  M/O (3)

                  Pastabos

                  Registracijos numeris

                  M

                  Važiuoklės numeris/VIN

                  M

                  Registravimo šalis

                  M

                  Markė

                  M

                  (D.1 (4)) pvz., „Ford“, „Opel“, „Renault“ ir kt.

                  Komercinis transporto priemonės tipas

                  M

                  (D.3) pvz., „Focus“, „Astra“, „Megane“ ir kt.

                  ES kategorijos kodas

                  M

                  (J) pvz., mopedai, motociklai, automobiliai ir kt.

      II dalis   Duomenys apie transporto priemonių valdytojus ar savininkus

                  Punktas

                  M/O (5)

                  Pastabos

                  Duomenys apie transporto priemonių valdytojus

                  (C.1 (6))
                  Duomenys, susiję su nurodytos transporto priemonės registracijos liudijimo turėtoju.

                  Registracijos liudijimo turėtojo (įmonės) pavardė (pavadinimas)

                  M

                  (C.1.1)
                  Pavardė, įtarpai, pavadinimai ir kt. įrašomi atskiruose langeliuose, pavardė pateikiama spausdintinėmis raidėmis.

                  Vardas

                  M

                  (C.1.2)
                  Vardas (-ai) ir inicialai įrašomi atskiruose langeliuose, pavardė pateikiama spausdintinėmis raidėmis.

                  Adresas

                  M

                  (C.1.3)
                  Gatvės pavadinimas, namo ir priestato numeris, pašto indeksas, gyvenamoji vieta, šalis ir kt. įrašomi atskiruose langeliuose, adresas pateikiamas spausdintinėmis raidėmis.

                  Lytis

                  O

                  Vyras, moteris

                  Gimimo data

                  M

                  Juridinis asmuo

                  M

                  Asmuo, asociacija, bendrovė, įmonė ir kt.

                  Gimimo vieta

                  O

                  Atpažinties numeris

                  O

                  Atpažinties numeris, pagal kurį nustatoma tik asmens ar bendrovės tapatybė.

                  Duomenys apie transporto priemonių savininkus

                  (C.2) Duomenys, susiję su transporto priemonės savininku.

                  Savininko (bendrovės) pavardė (pavadinimas)

                  M

                  (C.2.1)

                  Vardas

                  M

                  (C.2.2)

                  Adresas

                  M

                  (C.2.3)

                  Lytis

                  O

                  Vyras, moteris

                  Gimimo data

                  M

                  Juridinis asmuo

                  M

                  Asmuo, asociacija, bendrovė, įmonė ir kt.

                  Gimimo vieta

                  O

                  Atpažinties numeris

                  O

                  Atpažinties numeris, pagal kurį nustatoma tik asmens ar bendrovės tapatybė.

                  Jeigu tai į metalo laužą atiduotos transporto priemonės, vogtos transporto priemonės ar numeriai arba pasibaigusi transporto priemonės registracija, informacijos apie savininką (valdytoją) pateikti nereikia. Vietoj to nusiunčiamas pranešimas „Informacija nepateikiama“.

         (1)  M = privaloma, jei yra nacionaliniame registre, O = neprivaloma.

         (2)  Suderinta dokumentų santrumpa, žr. 1999 m. balandžio 29 d. Tarybos direktyvą 1999/37/EB dėl transporto priemonių registracijos dokumentų (OL L 138, 1999 6 1, p. 57).

         (3)  M = privaloma, jei yra nacionaliniame registre, O = neprivaloma.

         (4)  Suderinta dokumentų santrumpa, žr. Direktyvą 1999/37/EB.

         (5)  M = privaloma, jei yra nacionaliniame registre, O = neprivaloma.

         (6)  Suderinta dokumentų santrumpa, žr. Direktyvą 1999/37/EB.

      II PRIEDAS

         PRANEŠIMO ŠABLONAS

         5 Straipsnyje nurodyto

      [Titulinis lapas]

      KOMISIJOS PAREIŠKIMAS DĖL TEISINIO PAGRINDO

         „Komisija pažymi, kad Taryba ir Europos Parlamentas pritaria tam, kad Komisijos pasiūlytas teisinis pagrindas – SESV 91 straipsnio 1 dalies c punktas – būtų pakeistas SESV 87 straipsnio 2 dalimi. Nors Komisija laikosi tos pačios nuomonės, kaip ir abu teisės aktų leidėjai, kad svarbu siekti pasiūlytos direktyvos, susijusios su kelių eismo saugumo gerinimu, tikslų, vis dėlto ji mano, kad teisiniu ir instituciniu požiūriu SESV 87 straipsnio 2 dalis nėra tinkamas teisinis pagrindas, ir todėl pasilieka teisę naudotis visomis turimomis teisinėmis priemonėmis.“